Kararaban

Wadai kararaban adalah wadai yang di katujui buhan banjar karena rasanya nang manis wan baunya yang harum. wadai kararaban merupakan wadai ciri khas dari Kalimantan Selatan. Biasanya wadai kararaban banyak diulah orang banjar sagan takjil babuka puasa, wan wadai kararaban ada jua disediakan rahat acara ganal kaya baaruh,  wan lain-lain.

Cara baulah 
Cara meulah wadai kararaban ada beberapa tahapan, nang asa jarang dahulu banyu santan wan gula habang sampai larut. Imbah nitu diamkan. Imbah nitu, campurkan galapung baras wan galapung gandrum lawan hintalu, wan tambahi uyah saadanya. Aduk sampai rata.

Imbah nitu, campurkan banyu santan wan gula habang yang sudah dijarang. bila tahapan ngintu sudah tuntung, andak adonan dalam wadah cetakan. Sagan hiasan nang di atas bisa mamakai adas manis, adas manis disangrai sampai babau harum. Embah nitu kukus, adas manis yang sudah tuntung dikukus di campur lagi wan kayu manis bubuk. hanyar ditaburkan ka adonan wadai. Imbah nitu kukus adonan sampai masak. Bila sudah masak, taburi pulang adas wan kayu manis di atasnya supaya wadainya harum. Imbah nitu wadai siap di surung

Jujuhutan 

Wadai basah
Cara maulah
Baaruh
Wadai Banjar